รองโฆษกประจำสำนักนายกรัฐมนตรี เปิดเผยเรือ "เวสเตอร์ดาม" เข้ากัมพูชาแล้ว สรุปยอดคนไทยในเรือ 21 คน
รองโฆษกประจำสำนักนายกรัฐมนตรี เปิดเผยเรือ "เวสเตอร์ดาม" เข้ากัมพูชาแล้ว สรุปยอดคนไทยในเรือ 21 คนนางสาวไตรศุลี ไตรสรณกุล รองโฆษกประจำสำนักนายกรัฐมนตรี เปิดเผยว่า การติดตามเรือโดยสารเวสเตอร์ดาม ซึ่งเดินทางไปยังประเทศกัมพูชานั้น กรมเจ้าท่า กระทรวงคมนาคม ได้รายงานขั้นตอนการปฏิบัติในประเทศกัมพูชา ว่า เรือต้องทิ้งสมอรอจนครบระยะเวลาเฝ้าระวัง 14 วัน นับตั้งแต่วันที่ 1 กุมภาพันธ์ 2563 จัดทีมแพทย์ไปตรวจสุขภาพผู้โดยสารและลูกเรือก่อนจะพิจารณาอนุญาตให้ลงจากเรือ จัดให้สายการบินมารับผู้โดยสารเดินทางไปยังสนามบินโดยตรงและยกเว้นวีซ่าทุกคน และเมื่อผู้โดยสารขึ้นหมด เรือจะทำความสะอาด ก่อนออกเดินทางไปเมืองท่าต่อไปในวันที่ 17 กุมภาพันธ์ 2563ส่วนยอดผู้โดยสารภายในเรือมีจำนวน 1,455 คน และลูกเรืออีก 802 คน รวมทั้งหมด 2,257 คน โดยพบว่าบนเรือมีคนไทยเป็นผู้โดยสาร 2 คน โดยเป็นหญิง 2 คน ขณะที่ลูกเรือคนไทยมีทั้งหมด 19 คน เป็นชาย 13 คน หญิง 6 คน รวมคนไทยบนเรือ 21 คน ที่ผ่านมาเรือโดยสารเวสเตอร์ดามออกเดินทางจากฮ่องกงเมื่อวันที่ 1 กุมภาพันธ์ 2563 โดยไปแวะเมืองเกาชุง ไต้หวัน ก่อนเดินทางออกจากไต้หวัน วันที่ 4 กุมภาพันธ์ 2563 ซึ่งขณะนี้เรือเวสเตอร์ดามได้เทียบท่าที่กัมพูชาแล้วเมื่อเวลา 07.00 น.